Paar tuhat noort tantsijat ja automakk
#000002
2017. aastal toimund noorte laulu- ja tantsupeo „Mina jään“ laupäevane etendus otsustati tugeva vihma tõttu ära jätta. Uudis saabus sama päeva hommikul, aga juba kell kaks tantsisid paar tuhat ilma trotsivat noort täiesti omal algatusel Vabaduse väljakul. Kuidas oli selline kübaratrikk võimalik?
#000006
Esialgne plaan Kalevi staadioni väravas automakist muusikat lasta ja mõni lohutustants teha tuli kõrvale heita, sest kaasaelajate FB postitusi lisandus sadade ja sadade kaupa. Tekkis eufooria ja tugev tunne, et midagi tuleb tõesti teha. Edasised neli tundi olid täis kiirreageerimist, imelist vastutulelikkust ja enesekindlat tegutsemist. Ürituse korraldamise loa andis linnaametnik otse pere hommikusöögilauast ning muheda iseenesestmõistetavusega saabus kohale ka Ivo Linna. Kõik juhtmed said veetud, plats oli ootusärevuses rahvast pilgeni täis, õigel hetkel ilmus välja plaat tantsupeo lugudega ja ajalugu võis alata!
#000008
Peale mägesid liigutava emotsiooni andis see algatus osalejatele vastu palju kasulikke tutvusi ja kontakte. Antero ettevõtlikkus viis ta üritusturunduse, filmikunsti ja produktsiooni valdkonda. Huvitav, kas selle eduloo taga on vedamine või siiski lugematud tunnid harjutamist kooliüritustel, teatriklassis, rahvatantsuproovis, muusikakoolis, jalgpallitrennis, suusatamas, kettagolfivõistlustel?
#000012
Kunstikompoti idee koorus tunnis festivalidest jutustades, kui üks noortest ohkas: „Tahaks ise ka ...“ ja mina vastasin: „Aga tehke siis!“ Seitsme kuu pärast olid seitse neidu korraldanud vinge ürituse (pole vist vaja mainidagi, et nad liikusid ainult seitsmepenikoorma saabastega).
#000019